Author: MV SR

Predkladacia správa

Návrh zákona, ktorým sa mení zákon č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov vypracovalo Ministerstvo vnútra Slovenskej republiky na základe uznesenia vlády Slovenskej republiky k zmenám legislatívnych noriem podmieňujúcich návrh štátneho rozpočtu na rok 2003. 

Cieľom predmetnej novely je upraviť doterajšie znenie citovaného zákona o štátnej službe tak, aby zákon o štátnom rozpočte určoval termín účinnosti a percentuálne zvýšenie funkčných platov príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky,  Železničnej polície a Národného bezpečnostného úradu. 

Návrh citovanej novely obsahuje zmenu doterajšieho znenia § 85 ods. 5 citovaného zákona o štátnej službe tak, že umožňuje naplnenie sledovanej úlohy vyplývajúcej z uznesenia vlády Slovenskej republiky k zmenám legislatívnych noriem podmieňujúcich návrh štátneho rozpočtu na rok 2003. 

Návrh zákona nebude mať žiadne finančné, ekonomické a environmentálne dopady        a  ani vplyv na zamestnanosť. 

Vzhľadom na naliehavosť potreby prijatia navrhovaného zákona, návrh nebol posúdený v rámci medzirezortného pripomienkového konania.